fi fi nl es en en en nl en it en fi en eu en fi fi fi fi fi fi fi ru fi en en fi fi hbs_lat fi en en fi fi ru fi en en fi fi hbs_lat fi en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi id fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi id fi fi fi fi fi fi fi fi fi fi fi fi fi fi fi fi fi fi fi
Lunasta Megaloton tervetulotarjous – 15€ pelirahaa lottoihin
Megalotto on keväällä 2020 avattu, jopa 25 erilaista lottoa sisältävä nettikasino. Voittopotit Megaloton sisältämissä peleissä...
Eurojackpotissa jaossa 90 miljoonaa – lunasta ilmainen rivi!
Lunasta päivän jouluetu – 100 makeaa kierrosta!
Alle viikko jouluun – nappaa 75 jouluista kierrosta!
Lotto – suomalaisten suosikki jo vuodesta 1971
Nettikasinoiden kulta-aikana on monen varmasti vaikea hahmottaa, miten kauan meillä Suomessakin on jo pelattu uhkapelejä. Lotto, tuo jokaisen rakastama lauantai-illan jännitysnäytelmä, on toiminut yhtäjaksoisesti jo 1970-luvulta saakka. 3. tammikuuta 1971 oli historiallinen päivä, sillä silloin televisioitiin ihka ensimmäinen lottoarvonta.
Kauas on tultu noista ajoista: nykyään lottoa päästään pelaamaan myös netissä, eikä osallistuminen rajoitu ainoastaan kotimaiseen Lottoon. Myös muiden maiden lottopeleihin on mahdollista osallistua. Toki yhä tänäkin päivänä kaupoissa ja kioskeissa on mahdollista kotimaisen Loton, Viking Loton ja EuroJackpotin osalta pelata myös perinteisellä paperikupongilla, mutta valtaosa pelaajista suosii jo nettiä.
Esimerkiksi suomalaisten suosima Eurolotto tarjoaa tällä hetkellä kaikille lukijoillemme rahat takaisin -takuun ensimmäisestä kupongista.
Vaikka tavat osallistua peliin ovatkin muuttuneet, ei itse pelin idea ole mihinkään vaihtunut. Alunperin Lottoa esitettiin Ylellä, mutta vuoden 2013 jälkeen lähetykset siirtyivät Maikkarille. Samalla myös arvonnan ajankohta siirtyi hieman aiempaa myöhemmäksi.
Oli tosi surullista, että Lotto siirtyi maikkarille. Aluksi sapetti ihan valtavasti, mutta kyllä siitäkin sitten ohi päästiin. Onhan Maikkarin lottoarvonta paljon viihdyttävämpi, kuin Ylen järjestämät. Liisa, lottoaja vuodesta 1991
Vuosikymmeniä lottoarvonta oli yksi suosituimmista TV-lähetyksistä. Perheet saattoivat kokoontua yhteen ja lottonumeroiden arvontaa vahdittiin silmä kovana. Mitä, jos voitto osuu tällä kertaa juuri meidän kohdallemme?
Ilta-Sanomien (2013) tekemän jutun mukaan aivan Loton alkuaikoina voittajat eivät piilotelleet kuten tänä päivänä on tapana. Ihka ensimmäisen lottovoiton arvonnasta napannut myyjätär kuittasi voitollaan 343 825 markkaa (mikä nykyrahassa on noin 454 580 euroa) ja kertoi voitostaan auliisti myös medialle.
Nykyteknologia on muuttanut perinteitä
Jännittävää Loton arpomisen seuraaminen on toki vielä tänäkin päivänä. Suomesta löytyy yhä edelleen runsaasti koteja, joissa lottoarvonta seurataan yhdessä, aivan kuten entisinä aikoinakin tehtiin. Koska pelaaminen on kuitenkin siirtynyt yhä enemmän nettiin, yhä useampi pelaaja tarkistaa oikeat numerot välittömästi arvonnan jälkeen netistä.
Peliin kuuluvista rituaaleista onkin ehkä kadonnut se suurin hohto. Loton suosiota tämä ilmiö ei kuitenkaan ole vähentänyt. Oikeastaan on käynyt päinvastoin: kun lottoon osallistuakseen ei tarvitse lähteä varta vasten kauppaan tai kioskille täyttämään kuponkia, kynnys pelaamaan lähtemiseen on luonnollisesti matalampi.
Veikkaus on kertonut, että tänä päivänä jopa 40 prosenttia suomalaisista täysi-ikäisistä pelaavat Lottoa joka viikko. Lisäksi noin 80 prosenttia on kertonut tutkimuksessa pelanneensa Lottoa vähintäänkin kerran elämässä.
Tämä kertoo aika selkeästi siitä, miten suosittua ja syvälle meihin juurtunutta tähän peliin osallistuminen todellisuudessa on. Jos katsotaan vielä hetken lukuja nähdään, että vuoden 2017 aikana me suomalaiset pelasimme Lottoa jopa yli 344 miljoonalla eurolla. Se on aivan käsittämätön luku, eikö totta?
Suosio selittyy mielestämme ainakin neljällä selkeällä tekijällä.
nykyisin osallistuminen vielä aiempaakin helpompaa
Suurin osa suomalaisista arvostaa erilaisia perinteitä, joihin myös Lotto kuuluu aivan olennaisena osana. Esimerkiksi 1980-luvulla syntyneet eivät ole koskaan edes eläneet maailmassa, jossa Lottoa ei arvottaisi lauantaina. Lotosta puhuttaessa puhutaan siis monesti myös niistä lapsuuden muistoista.
Monessa perheessä jokaiselle perheenjäsenelle on ostettu omat(t) rivi(t) ja kun pesästä sitten lennetään, jatkavat nuoret lottoamista tahoillaan – usein niillä lapsuudesta tutuilla riveillä.
Kun olet laittanut lottorivit vetämään muista, että voit jatkaa pelaamista eri nettikasinoilla – Lottovoitot suosittelee seuraavia luotettavia nettikasinoita, joilla pääset aloittamaan pelaamisen täysin ilmaiseksi, kiitos ilmaiskierrosten:
600 ilmaiskierrosta ilman talletusta
Pyöräytä ilmaista onnen pyörää - 100% varma voitto
Pyöräytä ilmaista onnenpyörää ja voita ilmaiskierroksia
25 ilmaiskierrosta ilman talletusvaatimusta
450 ilmaiskierrosta ilman talletusvaatimusta
Talleta 10€ - saat 20€ pelirahaa
Nostalgia ja perinteiden jatkaminen ovat varmasti yksi niistä syistä, miksi lottoa pelataan yhä tänäkin päivänä niin monessa taloudessa. Osallistuminen peliin on todella halpaa, ja se osaltaan houkuttelee pelaajaa jos toistakin mukaan jahtaamaan unelmiaan.
Tällä hetkellä yksi rivi Lottoa maksaa yhden (1) euron verran. Kun tosiasia arvonnassa on se, että yksikin rivi riittää, on selkeää, miksi niin monelta lottorivejä joka viikko arvontaan löytyy. Meidän tiimissä tapana on laittaa vain yksi rivi, joka viikko ja väitämme, että suurin osa lottoarvontaan osallistuvista käyttää samaa, edullista ja simppeliä pelitapaa.
Kun on palkkapäivä, ostan useamman rivin, muutoin osallistun parilla rivillä vaan. En ota lisäplussia ja lomatonneja, koska haluan päästä mahdollisimman halvalla. Tarmo, lottoaja vuodesta 1978
Lotossa kutkuttavinta on se, että joku voittaa potin aina. Toisinaan potti jaetaan useinkin, kun taas välillä sen kertymistä saadaan seurata todella pitkiä aikoja. Vaikka pottia ei olisikaan jaettu pitkään aikaan, joku sen jossakin vaiheessa itselleen kuitenkin nappaa.
Miksen se voisi seuraavalla kerralla olla minä? Tätä meistä jokainen miettii aivan takuulla mielessämme, kun valitsemme lottonumeroita tai olemme maksamassa kestotilausta uudelleen.
Unelmat, niitä me kaikki lopulta tavoittelemme, emmekä ehkä niinkään rahaa itsessään. Jos miljoonien eurojen arvoinen potti osuu kohdalle, sitä voi samalla heittää hyvästit taloudellisille ongelmille – parhaassa tapauksessa loppuiäksi.
Kun suomalaisilta kysytään mistä he unelmoivat, saadaan vastaukseksi hyvin konkreettisia tavoitteita. Suuret elämän ostokset, kuten oma koti, auto ja matkustaminen kohoavat korkealle terveyden, läheisten menestymisen ja ulkomaille muuton lisäksi.
Santanderin tekemän tutkimuksen mukaan jopa joka kolmas kyselyyn vastanneista koki, että raha vaikutti ykköstoiveen toteutukseen. Etenkin nuorten aikuisten kohdalla kyselyssä nousi esiin haaveet omasta kodista, kun taas yli 55-vuotiailla vastaajilla oma sekä läheisten terveys nousi arvoon arvaamattomaan.
Koska raha on kuitenkin useimmilla liitettynä unelmansa toteuttamiseen, ei Loton suurta suosiota tarvitse kauheasti ihmetellä. Monet toki pyrkii laittamaan rahansa säästöön, mutta kaikilla siihenkään ei välttämättä ole mahdollisuuksia. Lähes jokaisella sen sijaan on varaa panostaa yhden euron verran jokaviikkoisessa lottoarvonnassa.
Kai sitä lopulta jokainen toivoo, että olisi jonakin päivänä taloudellisesti riippumaton. Lottovoitto sen mahdollistaisi, siksi minä ainakin lottoan. Joka viikko. Simo, lottoaja vuodesta 1982
Kuten jo edempänä tässä artikkelissa totesimme, on myös kotimaiseen lottoon osallistuminen helpottunut netin myötä aivan huikealla tavalla. Aiemmin lottokupongit tuli ostaa kaupoista, kioskeilta tai huoltoasemilta, joista niitä toki vielä tänäkin päivänä kyllä saadaan. Rinnalle ja oikeastaan ohikin on jo kuitenkin kiilannut netti.
Pelaajan ei tarvitse enää tänä päivänä tehdä muuta, kuin luoda omat käyttäjätunnuksensa Veikkauksen verkkosivuille ja tehdä lottoriviostokset sieltä kautta. Eikä Veikkaus ole suinkaan ainoa paikka, jossa lotosta päästään nauttimaan, sillä yhä useampi ulkomainen nettikasino tarjoaa loistavat mahdollisuudet osallistua monikansallisiin ja kansallisiin lottopeleihin.
Uskomme, että perinteinen Lotto tulee pitämään pintansa muuttuvassa maailmassa. Veikkaus on itse tuonut myös muita pelejä tämän perinteisen lauantailoton rinnalle. Vuodesta 1993 lähtien on päästy pelaamaan yhteispohjoismaalaista Viking Lottoa. EuroJackpotissa Veikkauksen kautta ollaan jännitetty vuodesta 2012 alkaen.
Nämä kolme peliä ovat kuitenkin olleet pelkästään Veikkauksen alaisuudessa. Näin ei ole enää tänä päivänä, sillä esimerkiksi EuroJackpotia päästään pelaamaan myös ulkomaisten nettikasinoiden kautta.
Miksi kukaan sitten niin tekisi? Ulkomaisilla nettikasinoilla on aika merkittävä ero kotimaisen monopolin toimintaan: niiden toimia ohjailee ennen kaikkea kilpailu. Siksi niiden on tarjottava asiakkailleen toinen toistaan parempia etuja, kuten ilmaisia lottokuponkeja tai rahojen takaisinmaksua. Tällaiset edut puuttuvat Veikkaukselta kokonaan. Se, miten kauan, jää nähtäväksi.
Perinteistä Lottoa pääsee muuten nykyään pelaamaan myös ulkomaisten nettikasinoiden kautta. Niissä peliin on tarjolla myös alennuksia, minkä luulisi pistävän Veikkauksen miettimään. Sen on alettava parantamaan palveluitaan – muuten yhä useampi valitsee lottopelipaikakseen nimenomaan ulkomaiset nettikasinot. Esimerkiksi Multiloton valikoimasta löytyy Suomen perinteinen lotto:
Ensimmäinen lottokuponki puoleen hintaan
Suomen Lotto – miten sitä pelataan?
Lotossa on tarjolla joka viikko miljoonia euroja. Se on ehdottomasti pelatuin ja täten myös tunnetuin uhkapelaamisen muoto, jota harrastaa suuret määrät suomalaisia – ikään, koulutustaustaan, ammattiin tai sukupuoleen katsomatta.
Yksinkertaisimmillaan pelissä on kyse siitä, että jokaiselle riville (vain yksi riittää osallistumiseen) valitaan seitsemän (7) numeroa. Näistä kaikki ovat päänumeroita. Monessa ulkomailla pelattavassa lotossa arvotaan useimmiten sekä päänumeroita että yksi tai useampi lisänumero. Kotimaisesta versiosta varsinaiset lisänumerot kuitenkin puuttuvat.
Mitä useampi numero arvonnassa osuu omalle riville, sitä enemmän pelistä voitetaan. Päävoitto lohkeaa seitsemällä oikealla numerolla. Tarkemmin palaamme voittoihin kohdassa Voittoluokat.
Loton peliaikaa on kokonainen viikko
Kotimaisen Loton arvonta suoritetaan vain kerran viikossa. Tavallisesti oikeat numerot arvotaan lauantai-iltana Maikkarilla. Lähetys lottostudiosta alkaa kello 22:10. Jos lauantai osuu pyhäpäiväksi, siirretään arvonta sunnuntai-iltaan. Lähetyksessä arvotaan seitsemän päänumeroa, yksi lisänumero ja yksi plusnumero.
Seuraavan viikon peliaika alkaa välittömästi arvonnan jälkeen. Tämä on siis joka lauantai (tai poikkeusviikkoina sunnuntai) kello 22:30 lähtien. Peliaikaa on joka kerralla viikon verran. Vielä lauantainakin on mahdollista osallistua, kunhan sen tekee viimeistään 21:45.
LottoPlus – hauska uusi lisäominaisuus lotossa
LottoPlus tuo lisää jännitystä kotimaiseen Lottoon. Sen avulla pelaajan on mahdollista ei vain tuplata tai triplata, vaan viisinkertaistaa voittonsa, mutta tosin vain miljoonaan euroon asti. Jos rivillä ei ole mitään voittoa, mutta plusnumero siltä löytyy, pelaaja voittaa varmuudella viisi (5) euroa. Plussan pelaaminen kustantaa 0,50 euroa per rivi.
Pelaaja voi parantaa omia voittomahdollisuuksiaan ostamalla useita rivejä. Lisäksi peliin saa vaihtelua ja uudenlaista jännitystä kokeilemalla sen erilaisia variaatioita ja lisäominaisuuksia. LottoPlus tulikin jo mainittua, mutta sen lisäksi kannattaa kokeilla Lomatonnia, Järjestelmää ja Haravajärjestelmää.
Lomatonni – mukava lisä matkakassaan
Tämä on yksi kotimaisen loton lisäpeleistä. Sitä pelataan kolme kertaa viikossa. Keskiviikkoisin Viking Loton yhteydessä arvotaan yksi numero, perjantaisin EuroJackpotin kanssa, ja vielä lauantaisin lottoarvonnan yhteydessäkin. Jokaisen Lomatonnin arvonnassa on tarjolla useita 1 000 euron arvoisia voittoja.
Lomatonniin osallistuminen on helppoa. Pelaajan tulee ainoastaan valita maa- ja numeroyhdistelmä. Lomatonnia varten valitaan yksi (1) kaupunki 60 kaupungin joukosta. Tämän lisäksi pelaajan tulee vielä valita yksi (1) numero 1 ja 100 väliltä. Kumpaakin numeroa arvotaan pelissä yksi kappale. Yhdistelmä voi olla siis esimerkiksi “Reykjavik, 42”. Lomatonnin lisääminen loton yhteyteen maksaa 0,50 euroa riviltä.
Jos pelaajan valitsema kaupunki ja numero osuvat molemmat oikeaan, on palkintona tuhat euroa. Jos vain kaupunki menee oikein, voittosumma on viisi (5) euroa.
Jos yksi rivi ei aiheuta tarpeeksi suuria väristyksiä, kannattaa testata, miltä järjestelmän pelaaminen tuntuu. Se on usean rivin pelaamista samaan ruudukkoon. Tämä on käytännössä täydellinen tapa pelata Lottoa, koska siihen sisältyy kaikki yksittäiset rivit, jotka voidaan muodostaa valituista numeroista.
Järjestelmän pelaaminen oli meille pitkään täysin harmaa alue: se kuulosti vaikealta ja oudolta, mutta osa tiimistämme päätti sitä tätä artikkelia varten testata. Lopputulos häikäisee: rivihinta toki tässä systeemissä kasvaa, mutta toisaalta voittomahdollisuuksia on mahdollista korottaa todella merkittävästi. Niinpä ne, jotka järjestelmää testasi, eivät ole sen jälkeen palanneet yhden rivin systeemiin, jonka nimeen jäljelle jäävä osa porukasta taas ehdottomasti vannoo.
Järjestelmässä siis samalle samalle riville on mahdollista valita enemmän kuin ne perinteiset seitsemän numeroa. Samalla rivihinta tietenkin kasvaa. Jos pelaaja esimerkiksi valitsee kymmenen numeroa, voidaan siitä muodostaa 40 erilaista sarjaa. Tästä seuraa se, että kymmenen numeron järjestelmä kustantaa 40 rivin verran.
Haravajärjestelmä ei ole aukoton
Myös haravajärjestelmä tuo pelaamiseen erilaista sisältöä – ja toki lisää hintaa siinä samalla. Haravajärjestelmässä voidaan parhaimmillaan valita 18 numeroa. Jos tähän vielä yhdistetään LottoPlus-ominaisuus, kohoaa yksi rivi jo 900 euroa. Harava ei myöskään ole yhtä täydellinen systeemi, kuin järjestelmänä pelaaminen.
Peli ei siis sisällä kaikkia rivejä, joita valituista numeroista voidaan muodostaa. Sen sijaan se sisältää ainoastaan osan kaikista mahdollisista riveistä. Jos siis haravaan laitetaan 12 numeroa, on siinä ainoastaan 60 riviä. Kannattaa myös huomioida, että vaikka arvotut seitsemän numeroa löytyisivät haravasta, ei se tarkoita automaattisesti voittoa. Ja miksi ei? Koska haravassa ei ole välttämättä oikeaa yhdistelmää, vaikka se sisältääkin kokonaisuudessaan oikeita numeroita.
Miten haravajärjestelmän rivit sitten muodostuvat? Ne syntyvät tietyn kaavion mukaisesti. Haravajärjestelmän tarkoituksena on pienentää pelattujen rivien määrää. Se tapahtuu jättämällä osa järjestelmän riveistä pois. Samalla pyritään säilyttämään mahdollisuus voittoihin. Vielä toisella tavalla sanottuna, haravajärjestelmään valitaan tietty rivimäärä vastaavasta täydellisestä järjestelmästä.
Porukkapeli – hauskaa tekemistä yhdessä
Porukkapeli on terminä ehkä järjestelmäpelejä ja haravajärjestelmää tunnetumpi hmuoto! Lottoa voidaan siis pelata esimerkiksi kaveri- tai työporukalla. Lisäksi myyntipisteissä ja Veikkauksen netissä on tarjolla osuuksia porukkapeleihin, jos omaa porukkaa on hankala saada kasaan.
Porukkapelissä miinuksena on toki se, että voitto-osuus määräytyy pelaajien määrän mukaisesti. Toisin sanoen, mitä isommasta porukasta on kysymys, sitä pienemmän osuuden kukin jäsen saa. Porukkapelissä on myös mahdollista pelata järjestelmää tai haravaa (ja useimmiten näin tosiaan onkin). Tällaisissa tilanteissa kalliimman rivin kustannuksista kuitenkin vastaa useamman pelaajan joukko, jolloin yksittäisen pelaajan on sitä myös edullisempaa pelata.
Loton voittoluokat ovat muuttuneet jonkin verran ajan myötä. Sen sijaan, että voittoja olisi alettu vähentää, on niitä kasvatettu. Tällä hetkellä voittoluokkia on pelissä yhteensä seitsemän (7) kappaletta.
Päävoitto osuu kohdalle silloin, kun rivillä on kaikki seitsemän arvottua numeroa oikein. Jos arvonnassa ei löydetä lainkaan tulosta 7 oikein, siirtyy osa jaossa olleesta voittosummasta seuraavalle kierrokselle. Tämä lasketaan kierroskohtaisesta kokonaisvaihdosta lasketusta jakosummasta. Kolme ensimmäistä voittoluokkaa voivat tästä syystä siis muuttua arvoltaan, toisin kuin neljä alempaa luokkaa.
Päävoitto on tavallisesti useita miljoonia euroja. Toinen voittoluokka pitää sisällään tuloksen 6+1. Tavallisesti osuus tässä luokassa on noin 100 000 euroa. Kolmannessa voittoluokassa ollaan silloin, kun rivillä on 6 oikein. Voittosumma on tällaisessa tapauksessa noin 2 000 euroa. Neljäs voittoluokka on kysymyksessä silloin, kun rivillä on 5 oikein. Tässä vaiheessa voitot muuttuvat kiinteiksi ja tuloksella saa 50 euroa.
Viidennessä voittoluokassa voittosummana on kiinteä kymppi, ja numeroita täytyy olla rivillä 4 oikein. Kuudes ja alin voittoluokka pitää sisällään 2 euron kiinteän voittosumman. Se heltiää, kun rivillä on 3+1 lisänumero oikein.
Nettikasinoiden yhteydessä puhutaan usein pelien sisältämistä palautusprosenteista. Lotossa palautusprosentti on 40% tietämillä. Se ei ole paljon, kun verrataan ulkomaisten nettikasinoiden megasuuria jättipotteja (joissa siis pyörii jatkuvasti useita miljoonia euroja) sisältäviin pelikoneisiin. Esimerkiksi pelinvalmistaja NetEntin valmistaman pelin, Mega Fortunen palautusprosentti on 96,4. Lotto ei siis todellakaan ole kaikista paras vaihtoehto. Suurin osa pelaajista tämän kyllä ymmärtää, mutta pelaa silti viikosta ja vuodesta toiseen.
Todennäköisyys voittaa lotossa on 1 : 18 643 560. Joka viikko 40:stä numerosta arvostaan seitsemän. Mahdollisia voittorivejä on siis yhteensä 18 643 560 kappaletta. Kuten huomataan, ei mahdollisuudet ole todellakaan mitenkään mairittelevat. Mutta, se ei estä meitä unelmoimasta ja yrittämästä kerta toisensa jälkeen. Kuten sanottu, joku sen potin korjaa aina.
Lotossa arvotaan myös yksi plusnumero 30:stä numerosta. Tässä kohtaa todennäköisyydet alkavat näyttää jo paljon paremmilta, niiden ollessa siis 1 : 30. Kuten muistetaan, Plus-ominaisuudella saadaan viisi euroa, jos riviltä ei löydy yhtäkään osumaa.
Kun olet laittanut lottorivit vetämään muista, että voit jatkaa pelaamista eri nettikasinoilla – Lottovoitot suosittelee seuraavia luotettavia nettikasinoita, joilla pääset aloittamaan pelaamisen täysin ilmaiseksi, kiitos ilmaiskierrosten:
600 ilmaiskierrosta ilman talletusta
Pyöräytä ilmaista onnen pyörää - 100% varma voitto
Pyöräytä ilmaista onnenpyörää ja voita ilmaiskierroksia
25 ilmaiskierrosta ilman talletusvaatimusta
450 ilmaiskierrosta ilman talletusvaatimusta
Talleta 10€ - saat 20€ pelirahaa
Nettilottoaminen on mullistanut pelaamisen
Kuten tässäkin artikkelissa on jo useaan otteeseen käynyt ilmi, on loton(kin) pelaaminen siirtynyt entistä voimakkaammin nimenomaan verkkoon. Netissä pelaaminen on äärimmäisen suosittua, tekeehän se lottoamisesta nopeampaa ja vaivattomampaa kuin kuponkien perässä juokseminen ja niiden täyttäminen on koskaan voinut olla.
Muistan, miten ärsyttävää se oli, kun kauppareissulla unohtui syystä tai toisesta tehdä lotto, ja sitten piti lähteä vielä takaisin ihan vaan sitä varten. Nykyään on niin helppoa, kun vaan menee kotikoneelta ostamaan rivit. Sirja, lottoaja vuodesta 1985
Mä sitten taas käytän ainoastaan kännykkää lottorivien ostamiseen, tai tablettia. Molemmat on mulla kovemmalla käytöllä kuin opiskeluaikojen läppäri. Osallistun Suomen lottoon, mutta viime aikoina oon ostanut rivejä myös jenkkien Powerballiin. Kaisu, lottointoilija
Netissä lottoaminen on tosiaan mullistanut lottopelaajien elämää muutenkin, kuin sillä, ettei enää tarvitse raahautua kauppaan rivejä ostamaan. Ulkomaiset nettikasinot ovat alkaneet viime vuosina yhä voimakkaammin markkinoimaan myös omia lottojaan. Useallakin suomalaisille pelaajille suunnatuilla nettikasinoilla päästään osallistumaan paitsi EuroJackpotiin ja EuroMillionsiin, myös USA:n suurimpiin jättiläisiin, US Powerballiin ja MegaMillionsiin.
Monet, pelkästään lottopeleihin keskittyvät ulkomaiset nettikasinot tarjoavat mahdollisuudet osallistua lottoihin ympäri maailman. Tällä hetkellä on useita kymmeniä eri maiden lottoja, joihin myös me suomalaiset saamme ostettua rivejä. Vanhaa kunnon lauantai-lottoa ei ehkä nostalgian ja tunnesiteiden vuoksi ole voittanutta, mutta toisaalta, ulkomaisten nettikasinoiden parissa pelaamiseen saa myös ekstraa.
Ulkomaiset nettikasinot pursuavat etuja myös lottoon
Veikkaus ei anna bonuksia pelaajilleen. Toisin on kuitenkin ulkomaisten nettikasinoiden kohdalla, kuten jo tässä artikkelissa lyhyesti aiemmin mainitsimme. Ulkomaiset nettikasinot joutuvat kilpailemaan melko armottomassakin markkinatilanteessa, sillä uusia nettikasinoita julkaistaan kuukausittain. Kilpailu on ollut kovaa jo useamman vuoden, eikä tahti näytä lainkaan hidastuvan.
Etuja, joihin lottoon useimmiten saadaan, ovat riskittömät lottokupongit. Käytännössä ne toimivat siten, että asiakas saa ensimmäisen ostamansa lottokupongin arvoisesti rahaa kasinolta takaisin – jos ei voita sillä mitään. Näin aivan ensimmäinen lottokuponki on täysin riskitön. Etua kutsutaan monella kasinolla myös cashbackiksi, eli takaisinmaksuksi.
Osa kasinoista antaa myös muita etuja lottokuponkien ostajille. Loton yhteydessä voidaan saada esimerkiksi ilmaiskierroksia kasinon sisältämiin kolikkopeleihin. Näin pelaamisesta tulee jälleen astetta jännittävämpää.
Lotto on äärimmäisen suosittu uhkapelin muoto, jota Suomessakin on harrastettu jo 1970-luvulta lähtien. Kyseessä on todella perinteikäs peli, mihin on halpaa osallistua. Kotimaisessa lotossa yksi rivi maksaa vain yhden euron verran! Erilaiset haravat ja kimppapelit, plus uudet lisäominaisuudet tekevät muutoin melko simppelistä pelistä todella hauskan harrastuksen.
Osallistuminen peliin on myös helpottunut entisestään, kun netti mahdollistaa kuponkien ostamisen paikasta ja ajasta riippumatta – myös ulkomaisiin lottopeleihin.
Vaikka voittomahdollisuudet ovat käytännössä melko surkeat, ei se vie loton hohdosta piirunkaan vertaa pois. Me rakastamme lottoa, sillä joku pelistä pääpotin voittaa aina. Ja sitä paitsi, paljon tätä helpompaa keinoa yrittää äkkirikastua ei olekaan!
Unelmoitko lottovoitosta? Lottoaminen on parasta. Se kihelmöivä voiton odotus ja pysähtynyt aika, kun odotat seuraavaa numeroa ja mielesi maalailee kaukomaita ja tilailee uutta venettä. Me kerromme kaiken lotoista ja lottamisesta sekä jaamme voittajatarinoita - kenties joku päivä kerromme sinun tarinasi.
Ota meihin yhteyttä: [email protected]
Copyright © 2019 lottovoitot.com
Käytämme sivustolla evästeitä käyttäjäkokemuksen parantamiseksi. Jatkamalla sivuston käyttöä hyväksyt evästeiden käytön. Käytämme evästeitä Hyväksyn